ANTEEKSI ― OLEN IHMINEN
Isä, kiitos Sanasi voimasta.
Kiitos, että siunaat niitä, joille Sinä olet elämän keskipiste.
Kiitos, että Sanasi puhuu toivoa ihmisten elämään -
ja avaa tien sinne, missä tietä ei ole. Tapahtukoon niin jälleen tänään.
Uskon, että haluat parasta jokaiselle, joka kuulee ääneni.
Jeesuksen nimessä, aamen ja aamen. Voitte istuutua.
Puhun aiheesta anteeksi, olen ihminen, eli siis kiusauksista.
Jaak. 1:12―15 "Autuas se mies, joka kiusauksen kestää, -
sillä kun hänet on koeteltu, on hän saava elämän kruunun, -
jonka Herra on luvannut niille, jotka häntä rakastavat!
Älköön kukaan, kiusauksessa olles- saan, sanoko: 'Jumala minua kiusaa';
sillä Jumala ei ole pahan kiusattavissa, eikä hän ketään kiusaa.
Vaan jokaista kiusaa hänen oma himonsa, joka häntä vetää -
ja houkuttelee; kun sitten himo on tullut raskaaksi, synnyttää se synnin,
mutta kun synti on täytetty, synnyttää se kuoleman." Message sanoo: -
"Jokainen, joka kohtaa kiusauksen pystypäin ja kestää sen, on onnekas.
Hän rakastaa Jumalaa uskollisesti ja saa elämää ja lisää elämää.
Älköön kukaan paineen alla ollessaan sanoko, että Jumala kiusaa häntä.
Jumala on sokea ja kuuro pahalle eikä tuo pahaa kenenkään tielle.
Kiusaus antaa pahalle periksi tulee vain meistä. Emme voi syyttää muita -
kuin oman himomme leimahdusta. Himo tulee raskaaksi ja saa lapsen: -
synnin. Synti kasvaa aikuiseksi, ja siitä tulee todellinen tappaja."
Kiusaukset ovat osa jokaisen ihmisen elämää. Voin sanoa varmasti, -
että jokainen on kohdannut kiusauksia ja ehkä kohtaa niitä juuri nyt.
Jokainen on myös joskus antanut kiusaukselle periksi, ehkä monestikin.
Ehkä sinulla oli eilen illalla kiusaus syödä iso, rasvainen pizza.
Ehkä sinun teki mieli soittaa tai laittaa viesti väärälle ihmiselle.
Ehkä sinun teki mieli mennä sänkyyn poika- tai tyttöystäväsi kanssa.
Ehkä halusit vetäytyä itseesi.
Kiusauksista ei tule pulaa, mutta hyvä uutinen on se, -
että olemme kaikki ihmisiä, ja kiusaukset ovat meille tuttuja.
Siksi meidän tulisi ymmärtää, ettei kiusaus itsessään ole mitään.
Siitä ei tule tuntea syyllisyyttä, koska kiusaus ei itsessään ole syntiä.
Kiusaukseen lankeaminen on syntiä. Kiusauksista on hyvä puhua, -
koska elämme maailmassa, joka on täynnä houkutuksia.
Kaksi tärkeintä voimaa, jotka saavat lankeamaan, ovat mielihyvä ja kipu.
Etsimme nopeaa mielihyvää ja haluamme turruttaa kivun, -
hukuttaa murheemme ja paeta kipua.
Lääkitsemme sen pois tai hukutamme sen johonkin, josta saa mielihyvää.
Mielihyvä ja kipu ovat elämän voimia, jotka Pyhän Hengen tulee pyhittää.
Niiden kanssa tarvitsemme Pyhän Hengen ja Jumalan Sanan voimaa, -
jotta voimme kaiken suoritettuamme pysyä pystyssä.
On helppo uskoa, että kiusaus on meitä suurempi, mutta se on valhe.
Kiusaus ei ole sinua suurempi. Jeesus sinussa on suurempi kuin se.
On niin helppo alkaa uskoa, että kiusaus käy yli voimiesi.
Oikeastaan olet jo mokannut, joten voit yhtä hyvin jatkaa samaa rataa.
Tämä on kiusauksen käyttämä juoni.
Se huijaa sinut uskomaan, ettei sinulla ole muuta vaihtoehtoa -
kuin antaa periksi, koska olet niin heikko. Paholainen on valehtelija.
Jakeessa 1. Joh. 2:16 maailmallisuus jaetaan kolmeen eri alueeseen.
Synti tulee lihan himosta, silmien pyynnöstä ja elämän korskeudesta.
On rohkaisevaa, että Jeesustakin koeteltiin noilla kolmella alueella.
Kun paholainen alkoi kiusata Häntä erämaassa, hän osoitti ensin -
kylmiä ja kuolleita kiviä ja käski Hänen muuttaa ne leiväksi.
Se oli lihan himo. Silmien pyyntö -
oli se, kun paholainen vei Jeesuksen vuorelle katsomaan kaikkia maita.
Jeesus voisi saada ne omakseen. Näin paholainen kiusasi Häntä.
Lopuksi paholainen vei Hänet temppelin korkeimmalle huipulle -
ja sanoi, että jos Jeesus hyppäisi alas, Hänet uskottaisiin Jumalaksi.
Mutta samoin kuin ristillä, jossa Jeesukselle sanottiin: -
"Tule alas, niin uskomme, että olet Jumalan Poika", -
Jeesus pysyi uskollisesti ristillä ja todisti olevansa Jumalan Poika.
Jeesus kesti kiusauksen, ja siksi meilläkin on toivoa.
Tämä rohkaisee minua suuresti. Hepr. 4:15 sanoo Jeesuksesta: -
"Sillä ei meillä ole sellainen ylimmäinen pappi, -
joka ei voi sääliä meidän heikkouksiamme, -
vaan joka on ollut kaikessa kiusattu samalla lailla kuin mekin, -
kuitenkin ilman syntiä." Toisin sanoen Jeesus ymmärtää.
Hän ymmärtää taistelut, joita kohtaamme.
Vaikka kiusauksemme ovat erilaisia, Jumala ymmärtää jokaisen niistä.
Siksi toivomme ei ole siinä, että meillä olisi itsessämme -
kyky selvitä kiusauksista. Toivomme on siinä, kuka Jeesus on -
ja mitä Hän on tehnyt puolestamme. Hän on voittanut taistelun.
Olet voittajan puolella!
Mutta kiusauksella on sen suurimman hyväntekijän -
ja petikaverin eli itsensä paholaisen luonne.
Käyn nopeasti läpi listan kiusaukseen liittyvistä asioista.
Ne paljastavat sen ilkeän luonteen.
Ensinnäkin kiusaus on kontrollifriikki ja mestari manipuloimaan.
Se haluaa hallita elämäämme ja manipuloida sitä.
Jakeissa Room. 7:18―20 Paavali kuvaa taistelua kiusauksen -
ja lihansa kanssa, jotka yrittävät hallita ja manipuloida häntä.
"Sillä minä tiedän, ettei minussa, se on minun lihassani, asu mitään hyvää.
Tahto minulla kyllä on, mutta voimaa hyvän toteuttamiseen ei; -
sillä sitä hyvää, mitä minä tahdon, minä en tee, vaan sitä pahaa, -
mitä en tahdo, minä teen. Jos minä siis teen sitä, mitä en tahdo, -
niin sen tekijä en enää ole minä, vaan synti, joka minussa asuu."
Sisäinen taistelu hengen ja lihan välillä repii Paavalia.
Jokainen, joka on rehellinen, voi samaistua tuohon taisteluun, -
koska olemme ihmisiä, mutta meillä on toivoa Jeesuksessa.
Jeesus ei ole vain superihminen, vaan Hän on Jumala, kiitos Herran.
Toiseksi kiusaus iskee aina silloin, kun olet haavoittuvimmillasi.
Se kohtaa sinua kaikkein sopimattomimmalla hetkellä.
Se todella käyttää heikkouksiasi hyväkseen -
ja yrittää murtautua sisään juuri silloin, kun vähiten odotat sitä.
Joskus pienikin laukaiseva tekijä riittää käynnistämään kiusauksen.
Jos tunnemme itsemme ja ymmärrämme, mitä tapahtuu, -
jos olemme askeleen edellä ja tiedämme asemamme Kristuksessa, -
meidän ei tarvitse elää täynnä syyllisyyttä, katumusta -
ja turhautumista kiusausten vuoksi.
Kolmanneksi kiusaus järkeilee kuin kokenut akateemikko -
tai loistava väittelijä ja saa typerät asiat näyttämään järkeviltä.
2. Korinttilaiskirjeen luvussa 10 puhutaan linnoituksista, -
järjen päätelmistä, varustuksista ja ajatuksista.
Tietyt ajatukset voivat olla uhka. Ne on otettava haltuun, -
koska muuten niistä voi tulla linnoituksia tai järjen päätelmiä.
Järjen päätelmä tarkoittaa, että asiassa tuntuu olevan järkeä.
Se tuntuu niin järkevältä, että sitä voi puolustella itselleen.
Olipa tuo ajatus kuinka typerä tahansa, siinä on sinusta järkeä.
Olet saanut itsesi uskomaan, että hetken mielihyvän takia -
kannattaa uhrata kaikki muu. Lopulta ajatuksesta tulee linnoitus, -
jolla on vahva ote elämästäsi. Neljäs asia kiusauksesta on, -
että se tekee järjettömästä järkevän ja puolustaa tuomittavia asioita.
Viides asia. Kiusaus on mestari viettelemään, -
mutta hylkää meidät yhtäkkiä. Mietipä sitä.
Se vetää sinua puoleensa ja jättää sinut sitten äkkiä kyydistä.
Se valehtelee sinulle, pettää sinut ja huijaa sinua.
Kuudes asia. Kiusaus lupaa kuin ystävä, mutta pettää kuin vihollinen.
Seitsemäs asia. Kiusaus on pakahduttavan nautinnonhaluinen -
eikä välitä lainkaan hyvinvoinnistasi eikä kunnioita rakkaitasi.
Ajattele tätä hetki. Kiusaus ei itse asiassa välitä sinusta.
Se ei lainkaan kunnioita sinun tai läheistesi hyvinvointia.
On hyvä muistaa kohta kahdeksan.
Kiusaus antaa samanlaisen hyvänolontunteen kuin huume.
Se saa myös tuntemaan, että olet sen vallassa etkä mahda sille mitään.
Siksi meidän pitää tuntea kiusauksen salakavala luonto.
Kiusaus ei ole lähtöisin Jumalasta. Jumalaa ei voi kiusata, -
eikä Hän itse kiusaa ketään. Kun tiedämme kaiken tämän, -
voimme rakentaa elämämme jumalallisen viisauden pilareille.
Jumalan viisaus talon rakentaa. Yhdeksäs asia: Kiusaus on pilkkaaja.
Se pilkkaa Jumalan tahtoa. Se houkuttelee sinut mukaansa, -
jotta voisi pilkata sinua, kun et saavuta Jumalan kirkkautta.
Nähdään kiusauksen heikot kohdat ja päätetään, ettei se hallitse meitä.
En halua lannistaa sinua, mutta kiusaukset ovat aina läsnä.
Niistä ei pääse lopullisesti eroon, mutta voimme kasvaa ja vahvistua -
ja oppia tuntemaan Pyhän Hengen väkevät aseet ja työkalut, -
joiden avulla voimme voittaa kiusaukset, mutta ne ovat aina läsnä.
Kymmenes asia. Kiusaus palaa aina takaisin elämääsi.
Juuri kun luulit päässeesi siitä irti, tarvitaan vain pieni alkusysäys, -
ja siinä kiusaus taas on.
Mutta tulet voittamaan kiusauksen Jumalan armosta, se ei voita sinua.
Yhdestoista asia. Kiusaus liioittelee nykyhetken merkitystä -
ja peittää näkyvistä pysyvät tai iankaikkiset asiat.
Yhtäkkiä meistä tuntuu, että siinä onkin järkeä.
Kadotamme näkyvistä kaiken, millä todella on merkitystä meille, -
kuten iankaikkisuuden, Jumalan suunnitelman ja tahdon, -
ja näemme vain tämän hetken ja sen voiman.
Kahdestoista asia. Kiusaus tekee sinut sokeaksi viisaudelle -
ja pettää sinut hullutuksella.
Sananlaskut ovat mahtavia. Niissä on hienoa elämänviisautta.
Sananlaskujen kirjan luvuissa 1―9 kerrotaan tarina kahdesta naisesta.
Toinen heistä on rouva Viisaus, toinen taas madame Hullutus.
Snl. 24:3 "Viisaudella talo rakennetaan..." Talosi voi olla -
konkreettisesti kotisi ja rahasi, se voi olla perheesi tai läheisesi -
tai se voit olla sinä itse, Pyhän Hengen temppeli.
"Vaimojen viisaus talon rakentaa, mutta hulluus sen omin käsin purkaa."
Typeryys purkaa talonsa omin käsin.
Viisaus ja hullutus kuvataan kahtena naisena, -
jotka taistelevat sinun, minun ja meidän kaikkien elämästä.
Jos teemme yhteistyötä Jumalan viisauden kanssa, se rakentaa meitä.
Jaak. 1:5 "jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaamatta, -
niin se hänelle annetaan." Eletään Jumalan viisauden mukaan.
Taistelu on suoraviivainen, ja panokset ovat kovat.
Elätkö Jumalan viisauden mukaan vai annatko typeryyden hallita sinua -
ja tuhota elämäsi? Panokset ovat kovat ja lopputulokset erilaiset.
Jakeessa Jaak. 1:12 puhutaan ihmisestä, joka kestää koetuksen.
Hän saa "elämän kruunun" tai elämää elämän päälle, -
kuten Message asian ilmaisee.
Jakeessa Jaak. 1:15 puhutaan ihmisestä, joka antaa himolle periksi.
Himo synnyttää synnin, joka aikuiseksi tultuaan tuo kuoleman.
Tämä on elämän ja kuoleman valinta.
5. Moos. 30:19 "minä olen pannut sinun eteesi elämän ja kuoleman, -
siunauksen ja kirouksen. Niin valitse siis elämä..."
Kiusaukset ovat todellisia, mutta kaikki saavat niistä osansa.
Elämmekö Jumalan viisauden mukaan, joka tuo elämää, -
vai hullutuksen, joka tuo kuolemaa? Kuolema ei aina ole fyysinen.
Se voi olla unelman, Jumalan suunnitelman tai avioliiton kuolema -
tai yrityksen kuolema. Monet valinnat perustuvat siihen, -
mihin keskitymme ja siihen, kuinka suhtaudumme kiusauksiin.
Säilytetään oikea asenne, sillä jakeessa Jaak. 1:12 sanotaan: -
"Autuas se mies, joka kiusauksen kestää, sillä kun hänet on koeteltu..."
Toisin sanoen kun hän on osoittanut olevansa pätevä ja valmis -
Jumalan suunnitelmaan ja kaikkeen siihen, mitä hänelle on varattu.
Tässä puhutaan siunauksesta, elämän kruunusta ja lupauksesta.
Meille on siis tarjolla todella paljon, jos emme anna kiusauksen hallita.
Siunattu ihminen on niin onnellinen, että muut jopa kadehtivat häntä.
Sinusta voi tulla työpaikkasi kadehdituin ihminen, -
jos kestät koetuksen ja todistat olevasi hyväksi havaittu.
Silloin saat siunauksen, elämän kruunun ja Jumalan lupauksen, -
joka on varattu niille, jotka Häntä rakastavat.
Kun luemme kiusauksista, näemme helposti vain kiusauksen, -
kuoleman ja pahat himot, mutta on hyvä muistaa, -
että tässä on pelissä suuri siunaus, Jumalan lupaus ja elämän kruunu.
Ajattele siis kaikkea sitä. Ajattele iloa, Jumalan arvovaltaa, -
voitossa elämistä, Jumalan armoa, laupeutta ja hyvyyttä, -
sillä noilla asioilla meidät kruunataan, jos opimme pysymään vahvoina -
ja kestämään kiusaukset. Kiusausta ei voi voittaa velvollisuudentunnosta.
Tarvitaan rakkauden voimaa ja Jeesuksen armon ymmärtämistä.
Laki, velvollisuudentunto tai pelko ei auta sinua voittamaan kiusausta, -
vaan Jeesuksen rakkaus.
1. Joh. 5:2 "Siitä me tiedämme, että rakastamme Jumalan lapsia, -
kun rakastamme Jumalaa ja noudatamme hänen käskyjänsä."
Tarvitset ilmestyksen Jeesuksen rakkaudesta ja lisää Häntä elämääsi.
Älä yritä kestää kiusausta omassa voimassasi. Epäonnistut joka kerta.
Älä pelkää olosuhteita äläkä luovuta ennen kuin olet edes aloittanut, -
koska silloin epäonnistut varmasti. Jos ymmärrät Jeesuksen armon -
ja annat Hänen rakkautensa täyttää itsesi, et halua satuttaa Jeesusta.
Äläkä koskaan erehdy luulemaan, että kiusaus tulisi Jumalalta.
Jaak. 1:13 "Älköön kukaan, kiusauksessa ollessaan, sanoko: -
'Jumala minua kiusaa'; -
sillä Jumala ei ole pahan kiusat- tavissa, eikä hän ketään kiusaa."
Herra on puolellasi, ei sinua vastaan.
Jos elämme Hänen rakkautensa ja armonsa mukaan, voimme voittaa.
Jae 14 "Vaan jokaista kiusaa hänen oma himonsa, -
joka häntä vetää ja houkuttelee".
Avain voitokkaaseen elämään on vastuun ottaminen.
Mistä kiusaus tulee? Tässä puhutaan vain omista himoistamme.
Ei edes sanota, että kiusaus on lähtöisin paholaisesta.
Ymmärretään tämä ja otetaan vastuu siitä, mitä sisällämme on.
Voit syyttää kiusauksesta Jumalaa, paholaista tai kiusauksesi kohdetta.
Daavid ja Joosef olivat tässä erilaisia. Daavid katsoi naapurinsa katolle -
ja näki siellä tämän vaimon, Batseban.
Hän juoksi himonsa kohteen luo ja antoi periksi kiusaukselle.
Joosef ei toiminut samoin Potifarin vaimon kanssa.
Nainen alkoi riisuutua ja heittäytyi Joosefin syliin, mutta Joosef pakeni.
Ongelma ei siis ole himon kohde, vaan se, mitä teemme himollemme.
Vastuun ottaminen on tärkeää, koska syyllisyys voi pitää kiusauksen alla.
Kyse on siis omista himoistamme, haluistamme ja intohimosta.
Ne ovat vahvoja tunteita, mutta ne eivät aina ole pahoja.
Pääsiäisenä Jeesus käytti samaa intohimoa tarkoittavaa sanaa, -
joka tässä kuvaa himoa, kiusauksemme alkuperää.
Jeesus puhui vahvasta halustaan tai sydämensä palosta, -
kun mursi leipää pääsiäisenä ennen kuolemaansa.
Kaikki intohimot eivät ole pahoja. Jos alamme haluta Jumalan asioita -
ja annamme Jumalan suunnitelman määrittää sen, mitä kaipaamme, -
elämämme voi muuttua täysin. Tiedätkö, kuka tässä on pahin roisto?
Se on egomme. Ego hallitsee. 1. Piet. 2:11―12 Messagen mukaan: -
"Ystävät, tämä maailma ei ole kotinne, joten älkää tehkö oloanne kotoisaksi.
Älkää hemmotelko egoanne sielunne kustannuksella."
Tästä on kyse, kun annamme kiusaukselle periksi.
Tärkeintä on minä ja se, mitä haluan.
Ensin on himo tai halu. Sitten se tulee raskaaksi.
Tämä voi olla vielä mukavaa, mutta sitten kaikki muuttuu, -
sillä himo synnyttää hirviön, joka sitten kasvaa aikuiseksi -
ja johtaa lopulta kuolemaan. Uskon, että asialle voi tehdä jotain.
Joskus meidän pitää vain muistuttaa itseämme näystä ja Jumalan kutsusta.
Unelmasi voi olla paras ase taiste- lussa hetkellistä kiusausta vastaan.
Mieti, mitä voit menettää. Ajattele ihmisiä, joita rakastat.
Nämä asiat auttavat kestämään.
Eräs mies sanoi minulle, että tiettyjä asioita ei kannata edes ajatella.
Tiedän, että jos alan ajatella tiettyjä asioita, -
kuten Tobleronea tai Kit Katia tai edes vilkaisen niitä, käy huonosti.
Parasta olisi heittää ne roskiin, vaikka se onkin rahan tuhlausta.
Joskus kannattaa maksaa siitä, että elämä voittaa kuoleman sijaan.
Älä edes ajattele tiettyjä asioita. Ymmärrä Pyhän Hengen voima.
"meidän sota-aseemme eivät ole lihalliset, vaan ne ovat voimalliset..."
Kuinka ne ovat voimalliset? Ne ovat voimalliset Pyhässä Hengessä.
Pyhän Hengen voima vahvistaa sinua.
Ole Jumalan Hengen ihminen. Älä aliarvioi ystävien merkitystä.
Jotta voisit pelastaa itsesi, -
sinun on joskus julmasti katkaistava joidenkin ihmisten vaikutus elämääsi, -
sillä ihmiset vetävät sinua joko suuntaan tai toiseen.
Ystävyys muuttaa sinua aina, joko kohti elämää tai kohti kuolemaa.
Siksi on tärkeää käydä seurakunnassa ja ympäröidä itsensä hyvillä ihmisillä.
Rakkaillamme on suuri voima pitää meidät oikealla kurssilla, -
sillä Jumala tulee siunaamaan sinua, havaitsemaan sinut päteväksi -
ja kruunaamaan sinut elämällä eli täyttämään sinut ilolla, -
voitolla, armollaan, laupeudellaan ja hyvyydellään.
Etenet Hänen suunnitelmassaan. Kiusaus ei ole sinua suurempi, -
sinä olet suurempi kuin se. Jos uskot sen, sano aamen!
HILLSONG-KONFERENSSI AJAA PAIKALLISSEURAKUNTIEN ASIAA
Haluan, että meistä tulee loistavia -
sanomaan: "Tule, tule Kristuksen luo."
Teidän täytyy mennä, jotta he voivat tulla.
Teidän täytyy olla tekemisissä eksyneen maailman kanssa, -
jotta ihmiset löytäisivät Jeesuksen.
Tiedän, että tänä iltana tämän areenan ulkopuolella on ihmisiä, -
jotka kuolevat ilman Jeesusta. Tehtävämme on auttaa heitä.
Herra, siunaa seurakuntia. Anna uusia mahdollisuuksia.
Kuivuus muuttuu joeksi, ja ihmiset kulkevat Hengen voimassa.
Uskomme, että puhallat elämää seurakuntaasi kaikkialla maailmassa.
HILLSONG-KONFERENSSI 2016
Tämä on Young&Freen uusi luku.
Meillä on asiaa. ―Aina on kyse Jeesuksesta.
Jännittää. ― Tulisipa enemmän kuin pari ihmistä.
Sitä ei tarvinne ottaa uudestaan.
Laulamme vielä kerran
Vedät minua aina vain lähemmäs, pidät minusta kiinni loppuun asti
Jeesus, löydän itseni vapaudessasi
Tämä on todellista rakkautta!
UUSI ALBUMI SAATAVANA NYT
Olen iloinen, että sain puhua Lontoon Hillsong-seurakunnassa.
Olemme kiitollisia työstä, jota Jumala on tehnyt siellä.
Rukoilen, että sanomani siitä, ettei kiusaus ole sinua suurempi, -
voi tuoda uutta elämää elämäntilanteeseesi.
Bobbie ja minä olemme kiitollisia rukouksistamme.
Rukoilen, että Jumalan työ saa edetä.
Siunausta ja mahtavaa viikkoa! Paras on vielä edessä!
Kohotan käteni -
ja annan elämäni Sinulle, Herra -
tietäen, että Kristuksessa löydän paikkani
Rakkaudessasi ikuisesti
Koko olemuksellani -
seison armossasi
Tämä on kaikkein suurin rakkaustarina: -
Jumalan, Pelastajani rakkaus
Hänelle, joka pelasti sieluni, -
Hänelle, joka toivotti minut tervetulleeksi kotiin, -
Hänelle, joka on kaikkien Pelastaja, laulan ikuisesti
Hänelle, joka pelasti sieluni, -
Hänelle, joka toivotti minut tervetulleeksi kotiin, -
Hänelle, joka on kaikkien Pelastaja, laulan ikuisesti
Suomennos: Anni Lähteenmäki